text: Henrik Kronborg bliver træner i KIF Kolding København
  07 juni 2013 kl. 10.35
  Det bliver Henrik Kronborg, der bliver cheftræner i KIF Kolding København. Bilal Suman bliver assistent-træner.
  Henrik Kronborg var tilknyttet KIF i sæsonen 2011/2012 som træner sammen med Peter Bredsdorf-Larsen.
  Fra foråret 2012 trænede han AG København.
  Siden har han været træner for Danmarks U21 landshold og assistent-træner for herre A-landsholdet.
  Bilal Suman tiltræder som assistenttræner.
  Han har spillet knap 200 førsteholdskampe for KIF og været træner for dameholdet både før og efter KIFs udtrædelse af KIF Vejen projektet.
  Jose Luis Hernandez fortsætter som fysisk træner.
  KIF Kolding hentede i dag også stregspilleren og den tidligere landsholdsspiller Torsten Laen på en treårig kontrakt. Laen skifter fra den tyske bundesligaklub Füchse Berlin.
  Desuden er bagspilleren Lasse Andersson skiftet til KIF Kolding fra TMS Ringsted. Den 195 centimeter høje bagspiller har også skrevet under for de næste tre år.
  